***CONTRACT DE FINANȚARE***

**I. Părţile**

**[Persoana juridică] .................................... în calitate de Autoritate de Management** pentru Programul .............................., cu sediul în str. ……………………….………….., nr. …….., localitatea ………………………….………, județul …………………….…….., România, cod postal ………..., telefon: …….……………., fax: …….……….., poștă electronică: ……………………………..……, cod fiscal ………………., reprezentat legal prin (persoana fizică, nume, prenume, funcția deținută) ………………………………….………….,**denumit în cele ce urmează AM**

**și**

**[Persoana juridică] ………………………...……..........................,** cod de identificare fiscal .................., înregistrată la …………………. sub nr. ....../….../…......., cu sediul în localitatea ..............................................., str. ......................................................... nr. ........., sector/județul ………………………......., România, telefon …………..........., fax ………….…...., poștă electronică ...................................................., reprezentată legal prin ………………………………………(funcția deținută ………………………………..…..……….), identificat prin…………………………………………., **în calitate de Beneficiar al finanțării/Lider de parteneriat, denumit în continuare Beneficiar**

au convenit încheierea prezentului contract, în următoarele condiții:

**II. Precizări prealabile**

**(1) -** În prezentul contract de finanțare, cu excepția situațiilor când contextul cere altfel sau a unei prevederi contrare:

1. Cuvintele care indică singularul includ şi pluralul, iar cuvintele care indică pluralul includ şi singularul;
2. Cuvintele care indică un gen includ toate genurile;
3. Termenul „zi” reprezintă zi calendaristică dacă nu se specifică altfel;
4. Termenul ”beneficiar” are înțelesul prevăzut de art. 2, punctul 9 din Regulamentului (UE) nr. 2021/1060al Parlamentului European şi al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migrație şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize, denumit în continuare Regulamentului (UE) nr. 2021/1060;
5. Termenul de ”destinatar final” are înțelesul prevăzut de art. 2, punctul 18 din Regulamentul (UE) 2021/1060;
6. Termenul de ”relocare” are înțelesul prevăzut de art. 2, punctul 27 din Regulamentul (UE) 2021/1060;
7. Termenul ”lider de parteneriat” are înțelesul prevăzut de art.2 alin. (4) litera q) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
8. În înțelesul prezentului contract de finanțare și al anexelor acestuia, trimiterile la actele normative includ și modificările și completările ulterioare ale acestora, precum și orice alte acte normative subsecvente;
9. În cazul în care oricare dintre prevederile prezentului contract de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanțare;
10. În înțelesul prezentului contract de finanțare, atunci când proiectul se implementează în parteneriat, prin ”beneficiar” se înțelege întregul parteneriat (lider de parteneriat și partenerii);
11. În înțelesul prezentului contract de finanțare orice referire la contractse va interpreta ca fiind făcută atât la contract, cât și la anexele acestuia;
12. În înțelesul prezentului contract de finanțare, dacă prin acte normative nu se prevede altfel, termenele (inclusiv durata contractului) se calculează după cum urmează:
13. Când termenul este stabilit pe luni el se împlinește în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlinește în ultima zi a acestei luni;
14. Când termenul este stabilit pe zile, acesta începe să curgă în ziua intrării în vigoare a contractului și se împlinește la ora 24.00 din ultima zi;
15. Când termenul este stabilit atât pe luni cât și pe zile, termenul se calculează aplicând regulile stabilite la litera i., iar termenul pe zile curge în continuarea celui stabilit pe luni și se împlinește la ora 24.00 din ultima zi;
16. Dacă ultima zi a termenului este o zi nelucrătoare, termenul se consideră împlinit la sfârșitul primei zile lucrătoare care îi urmează.
17. În înțelesul prezentului contract de finanțare, perioada în care contractul de finanțare încheiat produce efecte reprezintă perioada cuprinsă între data semnării contractului de finanțare de către AM și data închiderii Programului sau data expirării perioadei pentru care trebuie asigurat caracterul durabil sau sustenabilitatea/durabilitatea proiectului, după caz, oricare intervine ultima.

**(2)** - Finanțarea nerambursabilă acordată Beneficiarului este stabilită în termenii şi condițiile prezentului contract de finanțare.

**(3)** - Contractul de finanțare este un contract de adeziune. Acesta stabilește cadrul juridic general în care se va desfășura relația contractuală dintre AM și Beneficiar. Raporturile juridice dintre AM și Beneficiar vor fi guvernate de prezentul contract de finanțare care, împreună cu dispozițiile prevăzute în fiecare dintre documentele contractului de finanțare, vor reprezenta legea părților.

**III. CONDIȚII GENERALE**

**Articolul 1 - Obiectul contractului de finanțare**

* 1. Obiectul contractului îl reprezintă acordarea finanțării nerambursabile de către ...................., pentru implementarea proiectului cod SMIS: ……………. intitulat: “……………..”, denumit în continuare Proiect, în conformitate cu obligațiile asumate prin prezentul contract de finanțare, inclusiv anexele care fac parte integrantă din acesta.
  2. Beneficiarul se angajează să implementeze proiectul, în conformitate cu prevederile cuprinse în prezentul contract de finanțare, inclusiv anexele care fac parte din acesta, și cu legislația europeană şi națională aplicabilă.
  3. AM se angajează să plătească finanțarea nerambursabilă la termenele și în condițiile prevăzute în prezentul contract și în conformitate cu legislația europeană și națională aplicabilă.

**Articolul 2 – Durata contractului**

1. Contractul de finanțare intră în vigoare și produce efecte de la data semnării de către ultima parte, respectiv de la data semnării de către AM după ce acesta a fost semnat, în prealabil, de către Beneficiar.
2. Perioada de implementare a proiectului este de \_\_\_\_\_\_\_\_luni, respectiv între data de \_\_\_[z/l/a]\_\_\_\_ și \_\_\_[z/l/a]\_\_\_\_, care include, dacă este cazul, și perioada de desfășurare a activităților proiectului înainte de semnarea contractului de finanțare, conform regulilor de eligibilitate a cheltuielilor.
3. Perioada de implementare a proiectului poate fi prelungită prin acordul părților, în conformitate cu prevederile art. 10 - *Modificări și completări*, cu încadrare în perioada de implementare maximă stabilită în Ghidul solicitantului, dacă a fost prevăzută, fără ca aceasta să depășească data de 31 decembrie 2029.
4. Contractul de finanțare produce efecte de la data semnării de către ultima Parte în contract până la data închiderii Programului sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima.
5. În cazul proiectelor care includ investiții productive sau în infrastructură și a celor care nu sunt cofinanțate din FSE+ sau nu fac parte din operațiunile cofinanțate din FTJ care fac obiectul art. 8, alin (2) lit. k), l), m) din Regulamentul (UE) 2021/1056, Beneficiarul are obligația asigurării caracterului durabil al proiectului pentru o durată de minimum 3 ani pentru Beneficiarii încadrați în categoria IMM, respectiv minimum 5 ani pentru celelalte categorii de Beneficiari, calculată de la efectuarea plății finale în cadrul prezentului contract de finanțare, sau, în cazul proiectelor finanțate sub incidența ajutorului de stat, pentru durata prevăzută în reglementările aplicabile ajutorului de stat, oricare dintre acestea este mai mare. Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil proiectul face obiectul oricăreia din următoarele:
6. încetarea unei activități productive sau transferul acesteia în afara regiunii de nivel NUTS 2 în care a primit sprijin;
7. o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
8. o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.
9. În cazul proiectelor cofinanțate din FSE+ sau din FTJ pentru operațiunile care fac obiectul art. 8, alin (2) lit. k), l), m), din Regulamentul (UE) 2021/1056, Beneficiarul are obligația asigurării sustenabilității/durabilității proiectului, în condițiile și pentru perioada stabilită de AM prin Ghidul solicitantului, calculate de la efectuarea plății finale în cadrul prezentului contract, sau pentru durata prevăzută în reglementările privind ajutorul de stat, oricare dintre acestea este mai mare.
10. Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat/ă caracterul durabil sau sustenabilitatea/durabilitatea proiectului, după caz, așa cum este specificat la alin (5) – (6). Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.

**Articolul 3 – Valoarea contractului de finanțare**

1. Valoarea totală a contractului este de .................. LEI (valoarea în litere), după cum urmează:

| ***Valoare eligibilă a proiectului, incl. TVA eligibil*** | ***Valoare eligibilă nerambursabilă din partea fondurilor (FEDR/FSE+/FC/FTJ)*** | | ***Valoarea eligibilă nerambursabilă din bugetul național*** | | ***Valoare cofinanțare eligibilă beneficiar*** | | ***Valoarea veniturilor nete generate*** | | **Valoare totală neeligibilă a proiectului, incl. TVA neeligibil**[[1]](#footnote-1) | **Valoare totală a proiectului** |
| --- | --- | --- | --- | --- | --- | --- | --- | --- | --- | --- |
| (lei) | (lei) | (%) | (lei) | (%) | (lei) | (%) | (lei) | (%) | (lei) | (lei) |
| *1 =2+3+4* | *2* | *2.1* | *3* | *3.1* | *4* | *4.1* | *5* | *5.1* | *6* | *7=1+5+6* |
|  |  |  |  |  |  |  |  |  |  |  |

*pentru proiectele implementate în parteneriat, se va adăuga alineatul urmator)*

(1.1) Valoarea totală eligibilă, respectiv valoarea contractului de finanțare va fi angajată de către Liderul de parteneriat și Parteneri, în baza Acordului de parteneriat încheiat între Lider și Parteneri care se constituie în Anexa nr. 4 la prezentul contract după cum urmează:

| **Organizația** | ***Valoare totală eligibilă a proiectului, incl. TVA eligibil*** | ***Valoare eligibilă nerambursabilă din partea fondurilor (FEDR/FSE+/FC/FTJ)*** | | ***Valoarea eligibilă nerambursabilă din bugetul național*** | | ***Valoare cofinanțare eligibilă beneficiar*** | Valoarea veniturilor nete generate | | | **Valoare totală neeligibilă a proiectului, incl. TVA neeligibil** | | **Valoare totală a proiectului** |
| --- | --- | --- | --- | --- | --- | --- | --- | --- | --- | --- | --- | --- |
| (lei) | (lei) | (%) | (lei) | (%) | (lei) | (%) | (lei) | (%) | | (lei) | (lei) |
| *0* | *1 =2+3+4* | *2* | *2.1* | *3* | *3.1* | *4* | *4.1* | *5* | *5.1* | | *6* | *7=1+5+6* |
| Lider de parteneriat |  |  |  |  |  |  |  |  |  | |  |  |
| Partener 1, dacă este cazul |  |  |  |  |  |  |  |  |  | |  |  |
| Partener n, dacă este cazul |  |  |  |  |  |  |  |  |  | |  |  |
| TOTAL |  |  |  |  |  |  |  |  |  | |  |  |

1. AM acordă o finanțare nerambursabilă în sumă maximă de ............ LEI (valoarea în litere), echivalentă cu ……………. % din valoarea totală eligibilă aprobată.
2. În cazul în care valoarea totală a proiectului se modifică în sensul creșterii acesteia față de valoarea stabilită prin prezentul contract de finanțare, diferența astfel rezultată va fi suportată în întregime de Beneficiar. Prin excepție, valoarea eligibilă nerambursabilă se poate majora, prin act adițional, fără ca diferența astfel rezultată să fie suportată de Beneficiar, în condițiile specificate la art. 10, alin. (8).
3. Finanțarea va fi acordată, în baza cererilor de rambursare/ plată, elaborate și transmise prin sistemul MySMIS 2021 în conformitate cu Graficul de depunere a cererilor de plată/rambursare a cheltuielilor care se constituie în Anexa nr. 3 la prezentul contract de finanțate, încărcat și actualizat de beneficiar în sistemul MySMIS 2021.
4. În cazul în care valoarea totală autorizată la plată este mai mică decât valoarea eligibilă nerambursabilă (din partea fondurilor și din bugetul național) din tabelul de mai sus, finanțarea nerambursabilă prevăzută la alin. (2) se reduce corespunzător, cu respectarea intensității intervenției corespunzătoare fiecărei activități/sub-activități din cererea de finanțare, după caz.

**Articolul 4 – Eligibilitatea cheltuielilor**

1. Cheltuielile angajate și plătite pe durata de implementare a proiectului sunt eligibile dacă sunt realizate în condițiile stabilite de:
2. Legislația națională și europeană aplicabilă;
3. Ghidul Solicitantului;
4. Prezentul contract de finanțare.
5. Cheltuielile aferente proiectului sunt eligibile cu condiția ca acestea să fie cuprinse în cererea de finanțare aprobată care constituie Anexa nr. 1 la prezentul contract şi să fie efectuate în termenii şi condiţiile prezentului contract de finanțare.
6. Aprobarea proiectului și semnarea contractului de finanțare nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
7. AM își rezervă dreptul de a declara, în orice moment, pe parcursul implementării contractului, ca neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării cererilor de rambursare/plată. Acest drept subzistă și în situația în care neconformitățile/abaterile în cauză nu au fost sesizate cu ocazia încheierii actelor adiționale și, respectiv, notificărilor de modificare a contractului de finanțare.

**Articolul 5 – Mecanismul prefinanțării[[2]](#footnote-2)**

1. Beneficiarul are dreptul de a primi prefinanțare în condițiile legale aplicabile, cu respectarea și în conformitate cu prevederile prezentului contract de finanțare.
2. Prefinanțarea se justifică în termenele și condițiile prevăzute la art. 19 din Ordonanța de urgență a Guvernului nr. 133/2021 și ale prezentului contract de finanțare.
3. Recuperarea prefinanțării se realizează în conformitate cu prevederile art. 20 din Ordonanța de urgență a Guvernului nr. 133/2021 și ale prezentului contract de finanțare.

**Articolul 6 – Rambursarea/plata cheltuielilor**

1. Rambursarea sau plata se va realiza de către AM în conformitate cu prevederile legale, pe baza cererilor de rambursare/plată transmise AM de Beneficiar și în condițiile specificate în prezentul contract de finanțare.
2. Beneficiarulrăspunde de legalitatea, realitatea și regularitatea cheltuielilor, în caz contrar sunt aplicabile prevederile Ordonanței de urgență a Guvernului nr. 66/2011.
3. Autorizarea cheltuielilor/efectuarea plăților se realizează de către AM , în condițiile prevăzute în legislația aplicabilă și cu respectarea Planului de monitorizare a proiectului, care constituie Anexa nr. 2 la prezentul contract de finanțare, sub rezerva sau în limita disponibilităților, iar în cazul insuficienței fondurilor, procesul de plată se va suspenda până când conturile AM sunt alimentate cu sumele aferente fondurilor necesare. În cazul suspendării procesului de plată, Beneficiarul poate să solicite suspendarea sau prelungirea implementării proiectului, pentru aceeași perioadă, fără a depăși perioada de 31 decembrie 2029.

**Articolul 7 – Drepturile și obligațiile Beneficiarului**

1. Beneficiarul/Liderul de parteneriat și partenerii, după caz, au responsabilitatea asigurării unui management financiar riguros și asigurării resurselor financiare pentru cofinanțare și cheltuieli neeligibile, precum și pentru finanțarea cheltuielilor eligibile în concordanță cu prevederile prezentului contract de finanțare și ale legislației europene şi naționale aplicabile. Totodată, Beneficiarulare responsabilitatea implementării proiectului în vederea atingerii obiectivelor stabilite și a indicatorilor asumați, în concordanță cu prevederile prezentului contract de finanțare și ale legislației europene şi naționale aplicabile.
2. Beneficiarul are obligația de a începe executarea contractului de finanțare, după semnarea acestuia și de a realiza toate activitățile prevăzute în cererea de finanțare, fără a depăși perioada de implementare specificată la art. 2, alin (2) și (3). În situația în care constată că implementarea activităților proiectului prevăzute a fi realizate după semnarea contractului de finantare nu a început în termen de 6 luni, AM poate dispune rezilierea contractului de finanțare.
3. Beneficiarul poate solicita în scris punctul de vedere al AM cu privire la aspectele survenite de natură să afecteze buna implementare a proiectului, urmând ca punctul de vedere al AM să fie furnizat în baza și în vederea executării clauzelor prezentului contract de finanțare și a legislației aplicabile.
4. Beneficiarul va deschide contul/conturile de proiect în sistemul Trezoreriei Statului, în cazul în care fac parte din categoria instituțiilor publice, indiferent de sistemul de finanțare şi de subordonare. Ceilalți Beneficiari pot opta pentru deschiderea contului/conturilor speciale de proiect în sistemul Trezoreriei Statului sau la instituții de credit în conformitate cu prevederile art. 50 alin. (3) din Hotărârea Guvernului nr. 829/2022.
5. Beneficiarul are obligația de a pune la dispoziția AM sau oricărui alt organism abilitat de lege, conform prevederilor art. 31 alin (2) din Ordonanța de urgență a Guvernului nr. 133/2021, documentele și/sau informațiile necesare pentru verificarea modului de utilizare a finanțării nerambursabile, la cerere și în termenul solicitat de AM precum și să asigure condițiile pentru efectuarea verificărilor la fața locului.
6. În vederea efectuării verificărilor prevăzute la alin. (5), Beneficiarul se angajează să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, pe suport hârtie sau în format electronic, în original. Documentele trebuie sa fie ușor accesibile și arhivate astfel încât să permită verificarea lor. Beneficiarul este obligat să informeze organismele și autoritățile menționate la alin.(5) cu privire la locul arhivării documentelor, în termen de 3 zile lucrătoare de la transmiterea solicitării de către AM/organismul abilitat și de a asigura accesul neîngrădit al acestora la documente în locul respectiv.
7. Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
8. Beneficiarul are obligația îndosarierii și păstrării în bune condiții a tuturor documentelor aferente proiectului în original, privind activitățile şi cheltuielile eligibile în vederea asigurării unei piste de audit adecvate, în condițiile prevăzute la art. 31 alin (1) din Ordonanța de urgență a Guvernului nr. 133/2021. În situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.
9. Toate documentele vor fi păstrate până la închiderea oficială a programului sau până la expirarea perioadei pentru care trebuie asigurat caracterul durabil, respectiv a perioadei de sustenabilitate/durabilitate a proiectului, după caz, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către Beneficiar, iar acest termen se întrerupe fie în cazul unor proceduri judiciare, fie la cererea Comisiei Europene, în condițiile prrevăzute la art. 82 din Regulamentul (UE) 2021/1060.
10. Beneficiarul unei măsuri de ajutor de stat sau de minimis are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică, cu respectarea prevederilor Ordonanță de urgență a Guvernului nr. 77/2014.
11. În cazul nerespectării prevederilor alin. (5) și (8) – (10), Beneficiarul este obligat să restituie suma aferentă documentelor lipsă, rambursată/plătită de AM în cadrul proiectului, reprezentând valoarea nerambursabilă eligibilă din fonduri europene și valoarea nerambursabilă eligibilă din bugetul național, iar în cazul nerespectării prevederilor alin. (6), Beneficiarul este obligat să restituie întreaga sumă rambursată/plătită de către AM aferentă proiectului, inclusiv dobânzile/penalizările aferente, în acord cu prevederile art. 31 alin (3) și (4) din Ordonanța de urgență a Guvernului nr. 133/2021.
12. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică extinsă, bazată pe un certificat calificat valabil, nesuspendat sau nerevocat, conform legislației în vigoare*.*
13. Beneficiarul este obligat să prevadă/includă în bugetul propriu sumele necesare finanțării proiectului, inclusiv asigurarea cofinanțării şi a finanțării cheltuielilor neeligibile ce îi revin conform prevederilor art. 3 al prezentului contract de finanțare și în vederea efectuării plăților în legătură cu implementarea proiectului, cu respectarea prevederilor legislației europene și naționale aplicabile și ale prezentului contract de finanțare.
14. Beneficiarul trebuie să țină o evidență contabilă analitică a proiectului, utilizând conturi analitice distincte pentru reflectarea tuturor operațiunilor referitoare la implementarea proiectului, în conformitate cu dispozițiile legale aplicabile.
15. În situația în care implementarea proiectului presupune achiziționarea de produse, servicii ori lucrări, Beneficiarul are obligația de a respecta prevederile legislației europene și naționale în vigoare în domeniul achizițiilor publice/achizițiilor sectoriale/ achizițiilor în domeniile apărării şi securităţii sau dispozițiile legale privind achizițiile efectuate de beneficiarii privați, după caz.
16. Beneficiarul are obligația întocmirii și transmiterii cererilor de rambursare și, după caz, a cererilor de plată şi de a pune la dispoziția AM documentele justificative ce însoțesc cererea de rambursare/plată, spre a fi verificate de către AM în vederea efectuării rambursării/plății.
17. Beneficiarul are obligația respectării termenelor de transmitere a cererilor de rambursare, și după caz, a cererilor de plată, în condițiile prezentului contract de finanțare și ale legislației aplicabile.
18. Beneficiarul are obligația și responsabilitatea întocmirii și transmiterii Rapoartelor de progres și a documentelor justificative care îl însoțesc, în termenul prevăzut la art. 13 alin. (4) al prezentului contract de finanțare.
19. Beneficiarul are obligaţia de a transmite în format electronic și de a încărca în sistemul MySMIS2021, dosarul aferent achizițiilor realizate, cu o notificare în acest sens, în termen de 10 zile lucrătoare de la data încheierii contractului de achiziţie, în vederea realizării de către AM a verificării procedurii de achiziţie.
20. Beneficiarul are obligația să asigure resursele necesare desfășurării activităților proiectului, conform cererii de finanțare, în termenele stabilite prin prezentul contract de finanțare.
21. Beneficiarul este obligat să realizeze măsurile minime de informare şi publicitate prevăzute la art. 50 din Regulamentul (UE) 2021/1060 și în Ghidul Solicitantului, detaliate în Condițiile Specifice, după caz, precum și să asigure respectarea prevederilor Ghidului de Identitate Vizuală 2021-2027 elaborat de Ministerul Investițiilor și Proiectelor Europene, sub sancțiunea aplicării de către AM a măsurilor prevăzute la art. 50 alin. (3) din Regulamentului (UE) nr. 2021/1060.
22. Beneficiarul are obligația de a restitui AM orice sumă ce constituie plată nedatorată/sume necuvenite plătite eronat de către AM în cadrul prezentului contract de finanțare, în termen de 5 zile lucrătoare de la data primirii notificării. Nerespectarea termenului menționat anterior dă dreptul AM de a solicita beneficiarului dobânda legală datorată, stabilită conform legislației în vigoare.
23. Beneficiarul este obligat să informeze AM despre orice situație care poate determina încetarea sau întârzierea executării contractului de finanțare, în termen de maximum 5 zile lucrătoare de la data luării la cunoștință despre o astfel de situație, urmând ca AM să decidă cu privire la măsurile corespunzătoare.
24. Beneficiarul își asumă integral răspunderea pentru prejudiciile cauzate terților din culpa sa, pe durata contractului. AM va fi degrevată de orice responsabilitate pentru prejudiciile cauzate terților de către Beneficiar, ca urmare a executării prezentului contract de finanțare, cu excepția celor care pot fi direct imputabile acestora.
25. În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM.
26. Beneficiarul are obligația de a comunica cu AM în legătură cu prezentul contract de finanțare, prin intermediul sistemului MySMIS2021. În cazul unei defecțiuni a sistemului MySMIS2021 sau a forței majore, Beneficiarul poate prezenta informațiile solicitate în format tipărit, prin poștă și/sau electronic, prin email, în condițiile prevăzute la art. 21. Beneficiarul va încărca documentele respective în MySMIS2021, în termen de 15 zile calendaristice de la restabilirea funcționalității sistemului MySMIS2021 sau de la încetarea forței majore.
27. Beneficiarul are obligația de a asigura funcționarea tuturor bunurilor, echipamentelor achiziționate prin proiect, la locul de desfășurare/locațiile de implementare a proiectului şi exclusiv în scopul pentru care au fost achiziționate, atât în perioada de implementare, cât și în perioada în care are obligația să asigure sustenabilitatea proiectului/caracterul durabil al proiectului, așa cum este acesta reglementat la art. 2, alin (5) - (6) al prezentului contract de finanțare.
28. Beneficiarul are obligația de a nu modifica locația bunurilor și echipamentelor achiziționate în cadrul proiectului fără acordul prealabil al AM cu privire la acest fapt, solicitat cu cel puțin 10 zile lucrătoare înainte, fără ca această modificare să facă parte dintr-un proces de relocare.
29. Beneficiarul are obligația de a nu întreprinde acțiuni de relocare, precum și să nu înstrăineze și să nu închirieze bunurile achiziționate ca urmare a obținerii finanțării prin Program, atât în perioada de implementare a proiectului, cât și în perioada în care are obligația să asigure caracterul durabil al proiectului, respectiv perioada de sustenabilitate/durabilitate, așa cum este aceasta reglementată la art. 2, alin (5) - (6) al prezentului contract de finanțare.
30. Beneficiarul, pentru asigurarea finanțării cheltuielilor necesare implementării proiectului, precum şi pentru asigurarea cofinanțării, inclusiv în perioada pentru care trebuie asigurat caracterul durabil, respectiv perioada de sustenabilitate/durabilitate, după caz, în condiții obiective și justificate, poate constitui garanții în favoarea unei instituții de credit, sub forma instituirii unei ipoteci asupra activelor fixe care fac obiectul contractului de finanțare, în condițiile legii. Beneficiarul este obligat să transmită AM o copie a contractului de credit şi a celui de ipotecă în termen de maximum 10 zile lucrătoare de la semnarea acestuia; în cazul imobilelor, aceasta va fi însoțită de raportul de evaluare a imobilului finanțat în cadrul prezentului contract de finanțare, realizat de către un evaluator independent autorizat ANEVAR.
31. Beneficiarul are obligația de a nu schimba activitatea desfășurată prin utilizarea activelor corporale/necorporale realizate/achiziționate din finanțarea nerambursabilă în perioada în care are obligația să asigure caracterul durabil al proiectului, respectiv perioada de sustenabilitate/ durabilitate, așa cum este aceasta reglementată la art. 2, alin (5) - (6) al prezentului contract de finanțare.
32. În cazul nerespectării prevederilor alin. (27), (29) și (31), beneficiarul este obligat să restituie finanțarea nerambursabilă plătită pentru activele respective, inclusiv dobânzile/penalizările aferente.
33. Beneficiarul are obligația de a pune în aplicare toate instrucțiunile emise de AM în legătură cu obiectul contractului de finanțare la termenele și în condițiile stabilite prin acestea.
34. Beneficiarul are obligația de a asigura corespondența precum și prezentarea documentelor în legătura cu implementarea/monitorizarea/ cererile de plată/cererile de rambursare, precum și orice alte categorii de documente numai prin sistemul informatic MySMIS 2021.
35. Beneficiarul suportă din bugetul propriu sumele rezultate din corecțiile financiare provenind din erori extrapolate identificate de către structurile de control/audit.
36. Beneficiarul își exprimă acordul cu privire la prelucrarea, stocarea şi arhivarea datelor obținute pe parcursul desfășurării contractului de finanțare, în vederea utilizării de către AM precum și de către organismele naționale și europene abilitate conform legii, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.
37. Beneficiarul are obligația de a asigura furnizarea către AM a următoarelor categorii de date privind utilizarea fondurilor: prenumele, numele și data nașterii beneficiarului real/beneficiarilor reali al/ai destinatarului fondurilor sau al contractului, astfel cum este definit la art. 3 alin (6) din Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.
38. Beneficiarul are obligația de a notifica AM cu privire la starea de insolvență/ faliment/încadrarea întreprinderii ca ”întreprindere în dificultate” și altele asemenea, în termen de 3 zile.
39. Beneficiarul are obligația să se asigure că este respectat principiul ”de a nu prejudicia în mod semnificativ” (”do not significantly harm”) pe tot parcursul implementării proiectului, inclusiv prin includerea de cerințe specifice în documentațiile și contractele de achiziții, acolo unde este cazul.
40. Beneficiarul are responsabilitatea de a se asigura că nu solicită la decontare aceleași costuri incluse în cadrul proiectului din mai multe surse de finanțare publice naționale sau europene.

***(****pentru proiectele de infrastructură/obiective de investiții și/sau care presupun execuția de lucrări****)***

1. Beneficiarul are obligația de a se asigura că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.
2. Beneficiarul are obligația să prevadă în documentațiile de achiziții care vizează infrastructuri cu o durată de viață mai mare de 5 ani prevederi referitoare la ”imunizarea climatică”, așa cum este definită la art. 2, pct. 42 din Regulamentul (UE) 2021/1060.
3. Beneficiarul are obligația să prevadă clauze în contractele de achiziție aferente activității de bază, conform cărora contractorii şi subcontractorii organizează şi actualizează documentația privind execuția lucrărilor, aferentă cărții tehnice a construcției, prevăzută la art. 17 din Legea nr. 10/1995 privind calitatea în construcții, republicată, cu modificările şi completările ulterioare, şi au obligația să pună la dispoziția beneficiarului orice documente şi/sau informații necesare pentru verificarea modului de implementare a contractului de achiziție.
4. Beneficiarul are obligația să prevadă în contractele de achiziție aferente, clauze privind obligația contractorilor de a transmite AM lunar, în termen de 15 zile de la finalizarea lunii, pe toata durata de execuție a contractelor de achiziție de lucrări, prin sistemul informatic MySMIS2021, informații care permit generarea de către sistemul informatic MySMIS2021/SMIS2021+ de rapoarte privind stadiul fizic și valoric realizat, comparativ cu cel programat, „Curba S” a evoluției financiare și progresul fizic, în corelare cu graficele fizice și valorice de execuție a lucrărilor actualizate.
5. În situația în care au fost încheiate contracte de achiziție, la data semnării contractului de finanțare, beneficiarul încheie acte adiționale la contractele de achiziție pentru a asigura aplicarea prevederilor alin. (42) - (43).

***(****pentru proiectele implementate în cadrul ITI****)***

1. În cazul proiectelor implementate în zona Investiției Teritoriale Integrate (ITI), Beneficiarul are obligația de a transmite către Asociația pentru Dezvoltare Intercomunitară ITI informațiile necesare privind evoluția proiectului care contribuie la Strategia de dezvoltare a ITI.

**Articolul 8 – Drepturile și obligațiile AM**

1. AM are obligația de a informa Beneficiarul, în timp util, cu privire la orice decizie luată care poate afecta implementarea proiectului, dar nu mai târziu de 5 zile lucrătoare de la data adoptării respectivei decizii, aceasta producând efecte între părți de la data la care a fost comunicată beneficiarului prin intermediul sistemului MySMIS2021 și/sau prin publicare pe pagina web a AM.
2. AM are obligația de a informa Beneficiarul cu privire la rapoartele, concluziile şi recomandările care au impact asupra proiectului acestuia, formulate de către Comisia Europeană şi/sau orice altă autoritate competentă, în termen de 5 zile lucrătoare de la data aprobării/notificării/comunicării oficiale a respectivelor rapoarte/concluzii/ recomandări, prin intermediul sistemului MySMIS2021.
3. AM are obligația de a răspunde în scris, conform competențelor stabilite, în termen de 10 zile lucrătoare, oricărei solicitări a beneficiarului privind informațiile sau clarificările pe care acesta le consideră necesare pentru implementarea proiectului, cu excepția situațiilor pentru care legislația în vigoare sau prezentul contract de finanțare prevăd alte termene.
4. AM are obligația de a procesa cererile de rambursare și cererile de plată în conformitate cu legislația națională aplicabilă și cu prevederile prezentului contract de finanțare.
5. AM are obligația de a efectua rambursarea sau plata cheltuielilor, în condițiile prevăzute de legislația aplicabilă și cu respectarea prevederilor prezentului contract de finanțare.
6. AM are dreptul de a monitoriza și verifica din punct de vedere tehnic şi financiar implementarea proiectului, pe baza contractului de finanțare și *cererii de finanțare* aprobate și a *Planului de monitorizare* în vederea asigurării îndeplinirii obiectivelor proiectului și prevenirii neregulilor. În acest sens, AM va realiza vizite de monitorizare, inclusiv vizite de monitorizare a activităților aflate în derulare.
7. AM are dreptul de a verifica legalitatea si realitatea tuturor activităților și cheltuielilor aferente implementării proiectului care face obiectul prezentului contract de finanțare.
8. AM are obligația de a efectua verificarea la fața locului a activităților și cheltuielilor aferente implementării proiectului, în conformitate cu prevederile contractului de finanțare, asigurând cel puțin o vizită la fața locului pe durata de implementare a proiectului.
9. AM are obligația de a informa beneficiarul, prin MySMIS2021, asupra acțiunilor de verificare la fața locului a implementării proiectului/acțiunilor de monitorizare/acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.
10. AM are obligația de a asigura comunicarea cu beneficiarul, prin sistemul informatic MySMIS2021, în ceea ce privește solicitarea și/sau primirea documentelor/informațiilor în legătură cu proiectul în tot ceea ce privește aspectele referitoare la implementare/monitorizare/ cereri de plată/cereri de rambursare/verificare achiziții/control.
11. AM are obligația de a informa beneficiarul asupra rezultatelor aferente fiecărei etape a procesului de verificare și autorizare a cererilor de rambursare/cererilor de plată, precum și rapoartelor de progres/rapoartelor de vizită la fața locului.
12. AM are obligația de a informa beneficiarul asupra rezultatelor verificării procedurilor de achiziție care implică o reducere procentuală/corecție financiară, respectiv asupra emiterii actelor de constatare a neregulilor/abaterilor dar și cu privire la sesizările formulate în legătură cu existența unor indicii de fraudă, cu excepția cazurilor în care informarea prealabilă ar putea prejudicia obiectul verificărilor.
13. În situația în care, în urma verificărilor pe care le realizează, AM constată existența unor indicii de fraudă sau tentativă de fraudă, are obligația să sesizeze Parchetul European/DLAF/organul de urmărire penală, devenind incidente prevederile art. 8 din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.
14. AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.
15. AM are dreptul să aplice, în situația neîndeplinirii de către beneficiar a indicatorilor de etapă la termenele prevăzute în planul de monitorizare al proiectului, în funcție de analiza obiectivă și riscurile identificate, măsurile corective prevăzute la art. 13 din prezentul contract de finanțare.
16. AM va informa despre data închiderii oficiale/parţiale a Programului prin intermediul mijloacelor publice de informare.

**Articolul 9– Contractarea și cesiunea**

1. În cazul externalizării unor activități din cadrul proiectului, responsabilitatea pentru implementarea acelor activități revine beneficiarului în cauză, în conformitate cu dispozițiile legale.
2. Prezentul contract de finanțare, precum şi toate drepturile şi obligațiile decurgând din implementarea acestuia, nu pot face obiectul cesiunii totale sau parțiale, novației, subrogației sau al oricărui alt mecanism de transmisiune şi/sau transformare a obligațiilor şi drepturilor.

**Articolul 10 – Modificări și completări**

1. Părțile au dreptul, pe durata îndeplinirii prezentului contract de finanțare, de a conveni modificări, prin act adițional încheiat în aceleași condiții de legalitate și valabilitate ca şi contractul de finanțare.
2. În cazul în care propunerea de modificare a contractului de finanțare este inițiată de către Beneficiar, acesta are obligația de a o transmite AM cu cel puțin 30 de zile înainte de termenul la care este intenționată a intra în vigoare, cu excepția circumstanțelor acceptate de AM. Beneficiarul va transmite, de asemenea, o dată cu solicitarea de modificare, toate documentele justificative necesare.
3. AM răspunde solicitării de modificare a contractului de finanțare prin act adițional, în termen de maximum 30 de zile de la data primirii solicitării de modificare a contractului de finanțare. În interiorul acestui termen pot fi solicitate clarificări de către AM care suspendă termenul de aprobare sau de respingere a actului adițional, fără ca această perioadă de suspendare să depășească 5 zile lucrătoare.
4. În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporțional, cu excepția cazurilor temeinic justificate.
5. Modificarea planului de monitorizare a proiectului, temeinic justificată, se realizează, prin act adițional.
6. Modificarea duratei de implementare, temeinic justificată, se realizează prin act adițional, fără ca perioada de implementare să depășească 31 decembrie 2029.
7. Suspendarea implementării proiectului, pentru motive întemeiate, se realizează prin act adițional. Pe perioada suspendării, Beneficiarul poate depune la AM responsabil solicitări de modificări contractuale și cereri de plată/rambursare, precum și cereri de rambursare aferente cererilor de /plată care cuprind cheltuieli angajate și plătite de Beneficiar anterior începerii perioadei de suspendare, precum și cheltuieli angajate anterior începerii perioadei de suspendare și care sunt plătite în perioada de suspendare. Cheltuielile efectuate de Beneficiar pe parcursul perioadei de suspendare a proiectului, aferente perioadei de suspendare, nu vor fi acoperite din finanțarea acordată proiectului.

*(Dacă este cazul, se poate adăuga* )

Perioadele cumulate de suspendare nu pot depăși *perioada stabilită prin actele adiționale corespunzătoare*, cu asigurarea de către Beneficiar a condițiilor necesare astfel ca finalizarea implementării proiectului să nu depășească data de 31 decembrie 2029.

1. Valoarea eligibilă nerambursabilă a contractului, după caz, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. Beneficiarul poate efectua cheltuieli în condițiile modificate prin act adițional, dar le poate solicita la rambursare numai după intrarea în vigoare a actului adițional. În cazul în care propunerea de modificare trimisă de Beneficiar nu este aprobată de AM respectivele cheltuieli efectuate de beneficiar nu vor fi considerate eligibile de către AM.
2. Actul adițional intră în vigoare la data semnării de către ultima parte, respectiv de către AM după ce a fost semnat în prealabil de către Beneficiar. Actul adițional nu poate avea caracter retroactiv și nu poate avea scopul sau efectul de a produce schimbări în contractul de finanțare care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al Solicitanților/Beneficiarilor.
3. Prin excepție de la prevederile alin. (1), contractul de finanțare poate fi modificat de către AM unilateral, prin notificare, în următoarele situații:
4. modificări necesare determinate în principal de modificarea cadrului normativ aplicabil contractului de finanțare cu respectarea principiilor și regulilor Programului, în termen de 10 zile lucrătoare de la data intrării în vigoare a modificărilor aduse cadrului normativ, cu excepția majorării valorii eligibile nerambursabile prevăzută la art. 3, alin (3);
5. în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului, în termen de 10 zile lucrătoare de la primirea informării de la beneficiar cu privire la sumele rămase neutilizate urmare a finalizării contractelor de achiziție și care nu vor face obiectul unor realocări în cadrul bugetului proiectului.
6. Prin excepție de la prevederile alin. (1), contractul de finanțare poate fi modificat de Beneficiar prin notificare, care nu face obiectul aprobării de către AM cu respectarea condițiilor de eligibilitate stabilite prin Ghidul Solicitantului, în următoarele situații:
7. modificări apărute în legătură cu datele de identificare ale beneficiarului, respectiv schimbarea denumirii și/sau a adresei sediului beneficiarului; schimbarea contului special deschis pentru proiect;
8. înlocuirea reprezentantului legal;
9. modificări intervenite în graficul de depunere a cererilor de plată/rambursare a cheltuielilor cu respectarea conditionalităților stabilite prin Ghidul Solicitantului și detaliate în Manualul Beneficiarului sau, după caz prin Condițiile specifice la prezentul contract de finanțare.
10. Netransmiterea notificării prevăzute la alin (11) atrage după sine imposibilitatea modificării clauzelor contractului de finanțare.
11. Modificările prevăzute la alin. (11) se aduc la cunoștința AM după caz, în termen de 5 zile lucrătoare de la data intrării în vigoare a modificărilor, sub sancțiunea inopozabilității acestora față de AM.
12. Prin excepție de la prevederile alin. (1), contractul de finanțare poate fi modificat prin Notificare, cu justificare adecvată și temeinică, adresată si cu aprobarea AM, în următoarele situații:
13. modificări intervenite în bugetul estimat al proiectului între categoriile de cheltuieli în limita a 10% din categoria de cheltuială din care se transferă, cu condiția încadrării în limitele maxime prevăzute în Ghidul Solicitantului, în limitele finanțării nerambursabile și a indicatorilor de proiect după caz;
14. modificarea secțiunii „Justificare” din cadrul Bugetului, în condițiile în care nu se modifică valoarea liniei bugetare;
15. înlocuirea sau introducerea de membri noi în echipa de implementare a proiectului, acolo unde este cazul;
16. înlocuirea managerului de proiect;
17. modificarea activităților previzionate și a graficului de implementare, dacă aceasta nu are impact asupra obiectului contractului de finanțare, cuantumului finanțării nerambursabile, a indicatorilor de rezultat, a duratei de implementare și asupra planului de monitorizare;
18. îndreptarea unor erori materiale identificate în cererea de finanțare;
19. corelarea de informații din cadrul secțiunilor cererii de finanțare;
20. modificarea planului de achiziții dacă aceasta nu are impact asupra obiectului contractului de finanțare, cuantumului finanțării nerambursabile, perioadei de implementare și după caz a indicatorilor de rezultat ai proiectului, cu respectarea prevederilor legale privind procedurile de achiziție;
21. modificări ale cererii de finanțare, în scopul actualizării caracteristicilor tehnice pentru echipamentele și dotările ce urmează a fi achiziționate, fără a conduce la o diminuare a performanțelor tehnice, având în vedere progresul tehnologic înregistrat de la momentul scrierii cererii de finanțare și până în momentul lansării procedurii de achiziție, cu condiția ca aceste modificări să nu afecteze bugetul proiectului, indicatorii, valoarea achiziției, perioada de implementare și să respecte prevederile legale în vigoare.
22. modificări intervenite între subcategoriile și/sau între articolele de cheltuieli din cadrul aceleiași categorii de cheltuieli, fără modificarea bugetului aprobat pentru respectiva categorie de cheltuieli, cu respectarea conditionalităților stabilite prin Ghidul Solicitantului în cazul proiectelor finanțate din Fondul Social European Plus.
23. Aprobarea sau respingerea notificării prevăzută la alin (14) se realizează de către AM în termen de 10 zile lucrătoare de la înregistrarea acesteia, prin Informare privind aprobarea/respingerea Notificării, prin sistemul MySMIS2021. În interiorul acestui termen pot fi solicitate clarificări de AM care suspendă termenul de aprobare sau de respingere a Notificării, fără ca această perioadă de suspendare să depășească 5 zile lucrătoare.
24. Notificarea prevăzută la alin (14) intră în vigoare și produce efecte de la data transmiterii de către AM a unei informări privind aprobarea notificării, cu respectarea termenului specificat la alin (15). Contractul de finanțare nu se modifică în cazul respingerii Notificării de către AM. Respingerea Notificării trebuie comunicată beneficiarului, însoțită de motivele respingerii, în termenul prevăzut la alin. (15).

**Articolul 11 – Conflictul de interese și incompatibilități**

1. Reprezintă conflict de interese sau incompatibilitate orice situație definită ca atare în legislația națională şi europeană.
2. Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare şi să se informeze reciproc, cu celeritate, şi cu respectarea eventualelor termene prevăzute în contractul de finanțare, în legătură cu orice situație de conflict de interese sau incompatibilitate, potențială, actuală sau consumată.
3. Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul (UE) 2018/1046 și capitolului 2, secțiunea 2, din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare, precum și în conformitate cu alte reglementări naționale și europene aplicabile.
4. Părțile din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, în materia conflictului de interese și a incompatibilităților.
5. Beneficiarii care au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute de legislația în domeniul achizițiilor publice/achizițiilor sectoriale.
6. Beneficiarii care nu au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzut la art. 14 și art. 15 din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare, precum și celelalte prevederi legale aplicabile.
7. Părțile se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare şi să se informeze reciproc, în termen de maxim 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații.
8. Dispozițiile menționate la alin. (1)-(7) se aplică partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor prezentului contract de finanțare.
9. AM își rezervă dreptul de a verifica orice situații care dau naștere sau sunt posibile să dea naștere unei situații de incompatibilitate/unui conflict de interese şi de a lua măsurile necesare impuse de legislația aplicabilă, dacă este cazul.

**Articolul 12 – Nereguli**

1. Părțile se obligă să ia toate măsurile pentru prevenirea, constatarea și sancționarea neregulilor în conformitate cu Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.
2. Dacă în procesul de verificare a cererilor de rambursare/plată, AM identifică abateri de la aplicarea prevederilor legislației naționale şi europene în domeniul achizițiilor publice/achizițiilor sectoriale, respectiv a prevederilor legislației privind achizițiile efectuate de beneficiarii privați, înainte de efectuarea plății, AM aplică măsurile prevăzute de Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.
3. Dacă în urma sesizării Parchetului European/DLAF/organelor de urmărire penală ca urmare a constatării unor indicii de fraudă, procurorul dispune trimiterea în judecată și sesizează instanța, până la rămânerea definitivă a hotărârii instanței de judecată, AM suspendă autorizarea la plata/rambursarea sumelor solicitate de Beneficiar aferente contractelor economice/contractului de finanțare/componentei din cadrul contractului de finanțare, pentru care a fost formulată sesizarea.
4. În situația prevăzută la alin. (3), la solicitarea beneficiarului, se poate aplica drept măsură subsecventă și suspendarea aplicării prevederilor contractului de finanțare în vederea prelungirii perioadei de implementare, fără ca aceasta să depășească data de 31 decembrie 2029.
5. Pentru recuperarea sumelor virate în baza cererilor de plată, nejustificate prin cereri de rambursare sau a cheltuieli constatate ca neeligibile, Beneficiarul va fi notificat de către AM cu privire la obligația restituirii acestora în termen de 5 (cinci) zile de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în conformitate cu prevederile Ordonanței de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

**Articolul 13 – Monitorizare și raportare**

1. Monitorizarea proiectului care face obiectul contractului de finanțare este realizată de către AM în conformitate cu prevederile legale aplicabile și cu prevederile prezentului contract de finanțare.
2. AM realizează monitorizarea proiectelor:
3. prin urmărirea și validarea îndeplinirii indicatorilor de etapă din planul de monitorizare a proiectului, pe baza documentelor justificative transmise de beneficiar și, după caz, a constatărilor din teren, cu ocazia vizitelor la fața locului efectuate;
4. prin verificarea Rapoartelor de progres elaborate de Beneficiar, disponibile în MySMIS2021 și a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat;
5. prin vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă;
6. prin vizite pe teren la beneficiarii proiectelor, post-implementare, pe perioada în care beneficiarul are obligația de a asigura sustenabilitatea/durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) 2021/1060, după caz.
7. Pentru a furniza informațiile necesare AM pentru monitorizarea proiectului, Beneficiarul elaborează Rapoarte de progres, în conformitate cu prevederile Anexei – Raport de Progres la Ghidul solicitantului.
8. Raportul de progres se generează prin sistemul informatic MySMIS2021/SMIS2021+ de către beneficiar și se transmite AM în 30 de zile de la finalizarea perioadei de raportare.
9. În cazul proiectelor de infrastructură și al proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.
10. În cazul proiectelor de infrastructură și al proiectelor care presupun execuție de lucrări, AM poate verifica stadiul de execuție a lucrărilor prin analizarea rapoartelor privind stadiul fizic și valoric, comparativ cu cel programat, curba S a evoluției financiare și progresul fizic, în corelare cu graficele fizice și valorice de execuție a lucrărilor actualizate, generate de MySMIS2021/SMIS2021+ în baza informațiilor lunare transmise de beneficiari și/sau contractori/subcontractori.
11. În procesul de monitorizare a proiectelor, AM vor verifica și confirma îndeplinirea indicatorilor de etapă, în conformitate cu Planul de monitorizare a proiectului.
12. În procesul de monitorizare a proiectelor, AM întreprinde măsuri de sprijinire a beneficiarului pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare a contractului de finanțare, în condițiile prevăzute de legislația în vigoare.
13. În situația nerealizării, la termen, a indicatorilor de etapă, AM adoptă și implementează, în funcție de riscurile identificate, acțiuni și măsuri de monitorizare consolidată care sunt detaliate în Condițiile specifice ale prezentului contract de finanțare.
14. În completarea măsurilor consolidate de monitorizare, AM poate să aplice una sau mai multe măsuri corective pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres, mentionate in Conditiile speciale ale contractului de finantare, dupa caz.
15. AM elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.
16. În procesul de monitorizare a proiectelor, AM va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.
17. Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM are dreptul să aplice, în funcție de analiza obiectivă și riscurile identificate, următoarele măsuri[[3]](#footnote-3):
    1. întreruperea termenului de plată pentru cererile de plată/ cererilor de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;
    2. respingerea, în tot sau în parte, a cererii de plată/ /cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
    3. aplicarea unor penalități de întârziere, stabilite ca procent din valoarea cererii de plată/ cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului;
    4. suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

rezilierea contractului de finanțare de către AM în condițiile prevăzute la art. 37 și art. 38 din Ordonanța de urgență a Guvernului nr. 133/2021;

* 1. alte măsuri specifice, în conformitate cu prevederile naționale și regulamentele europene aplicabile, menționate în Conditiile speciale ale contractului de finanțare, după caz.

1. Măsurile corective specificate la alin. (13) și condițiile de aplicare a acestora sunt detaliate în clauzele specifice ale contractului de finanțare.
2. În cazul nerealizării indicatorilor de etapă din primul an de implementare, în decurs de 6 luni de la finalizarea primului an de implementare, din motive imputabile beneficiarului, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

**Articolul 14 – Forța majoră**

1. Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării contractului de finanțare, care împiedică executarea în tot sau în parte a contractului de finanțare și care exonerează de răspundere partea care o invocă. Forța majorăse constată de o autoritate competentă.
2. Pot constitui cauze de forță majoră evenimente cum ar fi: crize medicale pandemice,calamitățile naturale (cutremure, inundații, alunecări de teren), război, revoluție, embargo, enumerarea nefiind exhaustivă. Nu este considerat eveniment de forță majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligațiilor uneia din părți.
3. Partea care invocă forța majoră are obligația de a notifica cealaltă parte cazul de forță majoră, în termen de 10 zile lucrătoare de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile lucrătoare de la data comunicării acestuia. De asemenea, are obligația de a comunica celeilalte părți, în scris, încetarea situației de forță majoră, în termen de 10 zile lucrătoare de la intervenirea încetării.
4. Părțile au obligația de a lua orice măsuri care le stau la dispoziție în vederea limitării consecințelor cazului de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa notificării.
6. Executarea contractului de finanțare va fi suspendată prin Decizia AM de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților anterior apariției cazului de forță majoră.
7. În cazul în care executarea contractului de finanțare este suspendată pentru o perioadă mai mare de 3 luni sau dacă se poate demonstra că executarea acestuia a devenit imposibilă, părțile se vor întâlni într-un termen de cel mult 10 zile lucrătoare de la expirarea perioadei de 3 luni sau de la data constatării imposibilității de executare a contractului de finanțare, pentru a conveni asupra modului de continuare, modificare sau încetare a contractului de finanțare. Dacă o înțelegere a părților asupra modului de continuare, modificare sau încetare a contractului de finanțare nu se materializează, oricare dintre părți poate să îi notifice celeilalte părți rezoluțiunea contractului, în mod unilateral, fără alte formalități și fără dreptul de a solicita despăgubiri din acest motiv.

**Articolul 15 – Încetarea contractului de finanțare și recuperarea sumelor plătite necuvenit ca urmare a unor nereguli**

1. Oricare dintre părți poate decide rezilierea prezentului contract de finanțare, fără îndeplinirea altor formalități, în cazul neîndeplinirii culpabile de către cealaltă parte a obligațiilor care îi revin în baza prezentului contract de finanțare.
2. AM poate decide rezilierea prezentului contract de finanțare printr-o notificare scrisă adresată beneficiarului, fără intervenția instanței sau a oricăror alte formalități, cu recuperarea integrală a sumelor plătite, precum și a dobânzilor și penalităților aferente potrivit dispozițiilor legale aplicabile, în următoarele cazuri:
3. în situația în care Beneficiarul nu a început executarea contractului potrivit art. 7 alin. (2) din prezentul contract de finanțare;
4. în situația în care AM constată că cele declarate pe proprie răspundere de beneficiar nu corespund realității sau documentele/autorizațiile/ avizele depuse în vederea obținerii finanțării nerambursabile sunt false/incomplete/expirate inexacte/nu corespund realității;
5. dacă Beneficiarul încalcă prevederile art. 9 alin. (2) din prezentul contract de finanțare;
6. dacă se constată faptul că proiectul face obiectul unei alte finanțări din fonduri publice naționale sau europene sau faptul că a mai beneficiat de finanțare din alte programe naționale sau europene, pentru aceleași costuri în ultimii 3/5 ani, după caz;
7. în cazul neîndeplinirii indicatorilor de etapă în condițiile prevăzute la art. 13, alin (13), lit. e) și alin (15) din prezentul contract de finanțare;
8. beneficiarul nu pune în aplicare recomandările/acțiunile corective prevăzute în rapoartele de vizită la fața locului și/sau rapoartele și recomandările Autorității de Audit, Curții de Conturi, Comisiei Europene/auditului Comisiei Europene sau ale Curții Europene de Conturi în termenele și condițiile prevăzute în acestea;
9. în condițiile specificate la art. 14, alin. (23) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.

<*pentru proiectele de investiții publice, inclusiv pentru cele pentru care nu este necesară obținerea autorizației de construire*, *dacă utilizarea clauzei rezolutorii este aplicabilă apelului de proiecte în cauză>*

1. în condițiile clauzei rezolutorii prevăzută la art. 6 alin. (11) din Ordonanța de urgență a Guvernului nr. 23/2023, dacă este cazul;
2. beneficiarul nu furnizează corect și complet informațiile solicitate conform art. 7 alin. (37) din prezentul contract de finanțare ori dacă informațiile transmise se constată a fi unele false.

*<pentru proiecte de infrastructură, după caz*

1. dacă se constată faptul că proiectul face obiectul unei alte finanțări din fonduri publice naționale sau europene sau faptul că a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/aceluiași segment de infrastructură în ultimii 3/5 ani, după caz;
2. Decizia de reziliere a contractului de finanțare emisă de AM prin care se individualizează sumele de restituit exprimate în moneda națională constituie titlu de creanță în condițiile legii.
3. Contractul de finanțare poate înceta prin acordul părților cu condiția restituirii finanțării acordate.
4. Beneficiarulpoate solicita încetarea contractului de finanțare prin acordul părților, când niciuna din părți nu a început executarea obligațiilor asumate prin contractul de finanțare.

**Articolul 16 – Soluționarea litigiilor**

1. Părțile vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea contractului de finanțare.
2. În cazul în care nu se soluționează amiabil divergențele contractuale, litigiul va fi soluționat de către instanțele de judecată din România competente, în condițiile prevăzute de Legea contenciosului administrativ nr. 554/2004 cu modificările și completările ulterioare.

**Articolul 17 – Transparență**

1. Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informațiile de interes public, cu respectarea excepțiilor prevăzute de aceasta și a celor stabilite prin prezentul contract de finanțare.
2. Următoarele elemente, așa cum rezultă acestea din contractul de finanțare și anexele acestuia, inclusiv, dacă este cazul, din notificările și actele adiționale prin care se aduc modificări contractului de finanțare sau anexelor sale, nu pot avea caracter confidențial:
   * 1. denumirea proiectului, denumirea completă a beneficiarului, data de începere şi cea de finalizare ale proiectului, date de contact – minimum o adresă de email și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
     2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate, prioritate/obiectiv specific număr apel și cod SMIS;
     3. dimensiunea și caracteristicile grupului țintă și, după caz, ale beneficiarilor finali ai proiectului;
     4. informații privind resursele umane din cadrul proiectului: denumirea postului, timpul de lucru;
     5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
     6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
     7. elemente de sustenabilitate a rezultatelor proiectului, respectiv de durabilitate a investițiilor în infrastructură sau producție – informații conform contractului de finanțare, respectiv conform condițiilor prevăzute în art. 65 din Regulamentul (UE) 2021/1060.

(3) Următoarele informații, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului de finanțare sau anexelor sale, vor fi publicate pe site-ul AM în condițiile prevederilor art. 49, alin. (3) și (4) din Regulamentul (UE) 2021/1060:

1. în cazul persoanelor juridice, denumirea beneficiarului și, în cazul unei achiziții, denumirea contractantului;
2. denumirea proiectului;
3. scopul proiectului și realizările preconizate sau efective ale acestuia;
4. data de începere a proiectului;
5. data preconizată sau efectivă de încheiere a proiectului;
6. valoarea totală a proiectului;
7. fondul din care se finanțează proiectul;
8. obiectivul specific vizat;
9. rata de cofinanțare a Uniunii Europene;
10. indicatorul de localizare sau datele de localizare pentru proiectul și țara în cauză;

(4) Pentru proiectele mobile sau proiectele care acoperă mai multe locuri se publică pe site-ul AM și localizarea Beneficiarului, atunci când acesta este o persoană juridică, sau nivelul de regiune NUTS 2, atunci când Beneficiarul este o persoană fizică.

**Articolul 18** – **Confidențialitate**

1. Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar putea aduce atingere principiului concurenței loiale, respectiv proprietății intelectuale ori altor dispoziții legale aplicabile.
2. Părțile înțeleg să utilizeze informațiile contractuale doar în scopul de a-și îndeplini obligațiile din prezentul contract de finanțare.
3. AM și beneficiarul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:
4. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire,

sau

1. partea a fost obligată în mod legal să dezvăluie informația;

sau

1. informația devine notorie/publică.

**Articolul 19 – Protecția și prelucrarea datelor cu caracter personal**

1. Beneficiarulîşi exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile.
2. Prezentul contract de finanțare reprezintă un acord ferm pentru părți în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în condițiile specificate la art. 4 din Regulamentului (UE) nr. 2021/1060, și în conformitate cu Regulamentul nr. (UE) 679/2016 și Legea nr.190/2018, cu modificările și completările ulterioare.
3. Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractanților nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.
4. Măsurile de interoperabilitate, schimbul de date, prelucrarea datelor cu caracter personal se realizează de către autoritățile implicate în gestionarea fondurilor europene, în temeiul art. 4 din Regulamentul (UE) 2021/1060, exclusiv în legătură cu cererea de finanțare, contractul, în limitele de responsabilitate și pentru exercitarea responsabilităților și atribuțiilor care le revin în implementarea și managementul programelor finanțate în cadrul politicii de coeziune 2021-2027, care fac obiectul Ordonanței de urgență a Guvernului nr. 23/2023.

**Articolul 20 – Publicarea datelor**

În situația în care informațiile de la art. 17 alin (2) reprezintă informații cu caracter personal, Beneficiarul își va da acordul cu privire la publicarea acestora și va face dovada îndeplinirii obligației prevăzute la art. 19 alin. (2)-(3) din prezentul contract de finanțare.

**Articolul 21 – Comunicarea**

* + - 1. Întreaga comunicare dintre AM și Beneficiar legată de prezentul contract de finanțare se va face, în scris, exclusiv prin MySMIS2021.
      2. În mod excepțional, în eventualitatea unui caz de forță majoră, a funcționării defectuoase a sistemului informatic MySMIS2021/SMIS2021+ sau a întreruperii legăturii cu acesta pentru o perioadă care depășește o zi lucrătoare în ultima săptămână înainte de termenul limită obligatoriu pentru transmiterea prin sistemul informatic a documentelor sau timp de 5 zile lucrătoare consecutive în alte perioade, schimbul de informații între AM și Beneficiar poate avea loc prin e-mail și/sau pe suport de hârtie, la următoarele adrese:
         1. pentru Beneficiar:………………. (inclusiv adresă poștală, adresă e-mail);
         2. pentru AM:…………………… (inclusiv adresă poștală, adresă e-mail);
      3. AM poate comunica precizări referitoare la modele și formate de formulare care pot fi utilizate pentru aplicarea prevederilor prezentului contract de finanțare.

**Articolul 22 - Legea aplicabilă şi limba utilizată**

1. Legea care guvernează contractul de finanțare şi în conformitate cu care este interpretat este legea română și regulamentele europene direct aplicabile.
2. Limba acestui contract de finanțare este limba română.

**Articolul 23 – Prevederi privind ajutorul de stat / de minimis**

<dacă este cazul, pentru proiectele care implică măsuri de natura ajutorului de stat/de minims>

Condițiile privind acordarea, utilizarea și recuperarea ajutorului de stat/de minimis sunt prevăzute în Anexa nr. 5 - Reguli aplicabile a ajutorului de stat/de minimis acordat, la prezentul contract de finanțare.

**Articolul 24 – Anexele contractului de finanțare**

Următoarele documente sunt anexe la prezentul contract de finanțare și constituie parte integrantă a acestuia, având aceeași forță juridică:

1. Anexa nr. 1 - Cererea de finanțare;
2. Anexa nr. 2 – Planul de monitorizare a proiectului;
3. Anexa nr. 3 - Graficul cererilor de prefinanțare/plată/rambursare
4. Anexa nr. 5 – Reguli aplicabile ajutorului de stat/de minimis acordat, conform <schemei aprobate, dacă este cazul>>;
5. Anexa nr. 6 – Condiții specifice ale contractului de finanțare, <dacă este cazul>;

Anexa nr. 3, 4, 5, 6 au formatul stabilit de AM în funcție de specificul programului sau al apelului de proiecte.

**Articolul 25 – Clauze rezolutorii și suspensive**

1. Prezentului contract de finanțare i se aplică clauza rezolutorie prevăzută la art. 6 alin. (11) din Ordonanța de urgență a Guvernului nr. 23/2023, după cum urmează:

În termen de maxim 12 luni de la semnarea contractului de finantare, Beneficiarul va face dovada unui drept real principal fără sarcini asupra bunurilor imobile care fac obiectul cererii de finanțare, în caz contrar AM poate rezilia contractul de finanțare. Până la prezentarea documentelor doveditoare, Beneficiarul nu va putea solicita la rambursare cheltuieli aferente lucrărilor/bunurilor/serviciilor efectuate pe aceste terenuri/corespunzătoare bunurilor imobile.

1. Alte clauze rezolutorii și/sau suspensive:

*<pentru proiecte majore>*

AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, cu recuperarea după caz a finanţării acordate, dacă proiectul-etapa I nu obţine aprobarea Comisiei Europene, precum şi în cazul în care Comisia Europeană / organismul responsbailde AIC solicită modificarea proiectului şi beneficiarul refuză să semneze, la solicitarea AM şi în termenul impus, un act adiţional în vederea operării modificărilor solicitate.

<*pentru proiecte ne-majore>*

AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, cu recuperarea după caz a finanţării acordate, dacă proiectul-etapa I nu atinge rezultatele stabilite şi AM solicită modificarea proiectului, iar beneficiarul refuză să semneze, la solicitarea AM şi în termenul impus, un act adiţional în vederea operării modificărilor solicitate.

**Articolul 26 – Dispoziții finale**

1. Condițiile Generale ale prezentului contract de finanțare se completează cu Condițiile Specifice adoptate prin decizia ordonatorului principal de credite al AM/conducătorul AM după caz, care se constituie în Anexa nr. 6 la prezentul contract de finanțare.
2. Prin Condițiile specifice, AM completează și, după caz, detaliază/coreleaza modul de aplicare a Condițiilor generale ale prezentului contract de finanțare cu prevederile legislatiei naționale și europene aplicabile.
3. Condițiile Specifice ale contractului de finanțare prevalează față de Condițiile Generale, precum și asupra celorlalte anexe, dar nu pot conține prevederi contrare legislației naționale și europene aplicabile.
4. Pentru buna implementare și management al proiectului, AM pune la dispoziția beneficiarului Manualul Beneficiarului, în condițiile prevederilor art. 16 din Ordonanța de urgență a Guvernului nr. 23/2023.
5. Prezentul contract de finanțare se încheie într-un singur exemplar, este semnat electronic de toate părțile și transmis prin sistemul MySMIS 2021.

|  |  |
| --- | --- |
| Pentru **Autoritatea de Management**  **Nume: ..............**  **Funcţie: …………….**  **Semnătura:**  **Data:** | Pentru Beneficiar  **Nume: ..............**  **Funcţie: …………….**  **Semnătura:**  **Data:** |

|  |
| --- |
| **Anexa 6 - Condiții Specificeale contractului de finanțare**  **Prioritatea 4 - Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră, Obiectivul specific 2.3. Dezvoltarea la nivel local a unor sisteme energetice, rețele și sisteme de stocare inteligente în afara rețelei energetice transeuropene (FEDR), Acţiunea 4.5. Sisteme și rețele inteligente de energie**  **(Proiecte etapizate OS 8.1 POIM)** |

***Acronime***

Acronimele din cuprinsul prezentelor Condiţii Specifice au următoarea semnificaţie:

CE Comisia Europeană

AM Autoritate de Management

CF Contract de Finanţare

CG Condiţii Generale

CS Condiţii Specifice

GS Ghidul Solicitantului

PDD Programul Dezvoltare Durabila 2021-2027

UIP Unitatea de Implementare a Proiectului

FC Fondul de Coeziune

FEDR Fondul European de Dezvoltare Regională

FSE Fondul Social European

NFG Non Funding Gap

HCL Hotarâre a Consiliului Local

HCA/ AGA Hotărâre a Consiliului de Aministrație/ Adunării Generale a Acționarilor

***Articolul 1 – Drepturi şi obligaţii suplimentare ale părţilor***

(1) Beneficiarul se obligă să nu solicite şi să nu primească finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului.

(2) Beneficiarul este obligat să notifice AM în scris şi fără întârziere, cu privire la orice modificare apărută în legătură cu datele sale de identificare sau ale reprezentanţilor săi, precum şi orice informaţie ce poate fi relevantă în relaţia sa cu AM, orice astfel de modificare/informaţie fiind opozabilă AM doar de la data primirii notificării de către AM. Aceste informaţii se pot referi, dar fără a se limita la, orice împrejurare de natură economică sau juridică, act sau fapt care ar modifica starea de drept sau de fapt existenţa la momentul încheierii CF, (după caz) orice propunere de modificare a Actului Constitutiv, a Statutului sau de divizare, fuziune sau altă procedură de restructurare organizatorică, iniţierea unei proceduri de reorganizare, de dizolvare sau lichidare, sau participarea la capitalul social al altor societăţi comerciale; orice modificare a obiectului sau naturii activităţilor comerciale desfăşurate; orice proceduri administrative, judiciare sau arbitrale iniţiate împotriva sa, sau iminente; iminenţa oricărui caz de neîndeplinire sau culpă, etc.

(3) În cazul în care AM ia cunoștință în orice mod despre apariţia unor divergenţe între asociaţii/acţionarii/reprezentanţii legali ai Beneficiarului, urmare cărora, fără a se limita la acestea, se restrânge mandatul reprezentanţilor legali sau mandatul acestora este revocat și sunt desemnați noi reprezentanţi, fără respectarea condiţiilor legale, sau se modifică întinderea dreptului de reprezentare, AM are dreptul, după caz, să suspende total/parţial plăţile până la data când problemele constatate sunt remediate, în baza unor acte în formă şi substanţă satisfăcătoare pentru AM. Beneficiarul exonerează AM de orice răspundere pentru eventualele pierderi suferite de acesta, ca urmare a apariţiei situaţiei descrise la acest articol.

(4) În aplicarea prevederilor alin. (4), Beneficiarul, , se obligă să nu adopte, fără acordul prealabil expres, în scris, al AM, o hotărâre în vederea reorganizării, fuziunii sau divizării. Pentru aceasta, Beneficiarul garantează că va face toate demersurile legale astfel încât asociaţii/acţionarii să își mențină proprietatea asupra capitalului social al Beneficiarului şi să nu adopte o hotărâre de reorganizare, fuziune sau divizare, în conformitate cu acest articol şi fără respectarea prevederilor legale şi că nu există impedimente de natură să determine nerespectarea acestei obligaţii faţă de AM.

(5) Dacă dupa fiecare an de la semnarea contractului de finantare se constată că există, din culpa beneficiarului, devieri mai mari de 20% faţă de Calendarul estimativ al achizițiilor şi Graficul de rambursare a cheltuielilor, care pot afecta execuţia corespunzătoare şi în termen a proiectului, AM îşi rezervă dreptul să diminueze valoarea prezentului CF cu contravaloarea contractelor din cadrul proiectului care pot conduce la neîndeplinirea termenelor.

(6) AM îşi rezervă dreptul de a recupera din valoarea stabilită la art. 3, alin. (1) din CG, sumele necuvenite, dacă într-o perioadă de 5 (cinci) ani de la finalizarea proiectului, condiţiile de operare (tarife, venituri, etc.) variază semnificativ de la prevederile iniţiale privind determinarea nivelului de finanţare nerambursabilă şi/sau dacă apar alte modificări ce:

a) afectează natura operării, condiţiile de implementare sau oferă unui organism privat ori public avantaje ilicite;

b) rezultă fie dintr-o modificare a naturii proprietăţii asupra oricărei părţi ainfrastructurii finanţate, fie dintr-o încetare sau modificare materială a modului de operare.

(7) În cazul în care contribuţia Beneficiarului din surse proprii este asigurată prin credite bancare, Beneficiarul are obligaţia de a ataşa în copie contractul/contractele de împrumut încheiat(e) între Beneficiar şi bancă nu mai târziu de 6 luni de la semnarea prezentului Contract.

(8) Obiectivele de investiţii aferente Proiectului se vor realiza de către Beneficiar, cu respectarea prevederilor legale în vigoare privind elaborarea, avizarea şi aprobarea documentaţiilor de execuţie, a prevederilor legale în vigoare, privind autorizarea executării lucrărilor de construcții, precum şi a documentațiilor de urbanism şi amenajarea teritoriului, după caz, aprobate conform legii.

(9) Beneficiarul are obligaţia de a respecta instrucţiunile emise de AM în implementarea proiectului.

(10) Beneficiarul are obligaţia de a respecta Secțiunea specifică din Cererea de finanțare privind Bugetul proiectului, subsecțiuni privind graficul cererilor de /plată/rambursare a cheltuielilor și Anexa privind Bugetul proiectului pe ani de implementare, precum şi actualizarea informațiilor cuprinse în acestea, în funcţie de sumele decontate.

(11) Beneficiarul are obligaţia de a aplica pe toate documentele originale pe baza cărora se înregistrează în contabilitatea beneficiarului cheltuielile efectuate în cadrul proiectului menţiunea “PDD cod SMIS 2021+ .....................”, viza „Bun de plată” şi viza „certificat în privinţa realităţii, regularităţii şi legalităţii”. Beneficiarul va aplica menţiunea “Conform cu originalul” pe copiile documentelor suport/ justificative.

(12) Beneficiarul are obligaţia informării anuale, asupra altor categorii de venituri nete, generate de proiect.

(13) În scopul utilizării eficiente a fondurilor publice, AM îşi rezervă dreptul de a modifica prin notificare CF, în sensul reducerii valorii finanțării acordate, în următoarele situații:

* 1. prin dezangajarea economiilor rezultate în urma atribuirii și/sau finalizării contractelor de achiziție publică;
  2. prin dezangajarea sumelor eligibile la data semnării contractului de finanțare, dar devenite neeligibile ca urmare a emiterii unui titlu de creanță sau a aplicării unor reduceri procentuale.

(14) AM are obligația monitorizării anuale a existenței altor categorii de venituri nete decât cele care au fost luate în calcul în analiza-cost beneficiu generate de proiect şi de a deduce/recupera din finanțarea nerambursabilă acordată, valoarea acestor categorii de venituri ne-estimate sau cele care depășesc estimarea prevăzută de Beneficiar în conformitate cu prevederile din art. 3 din CG.

(15) În cazul proiectelor generatoare de venituri nete, valoarea veniturilor generate de Proiect până la finalizarea perioadei de 5 anide la efectuarea plății finale sau la finalizarea perioadei de valabilitate a prezentului contract, oricare dintre acestea este mai apropiată, va fi dedusă din valoarea totală eligibilă a proiectului/ recuperată, dacă veniturile generate nu au pututu fi estimate în mod obiectiv și/ sau nu au putut fi estimate la data depunerii Cererii de finanțare și/sau au fost declarate ulterior de către Beneficiar sau constatate de către una dintre instituțiile abilitate conform legii.

(16) În cazul proiectelor menționate la alin. (13) al prezentului articol, care generează venituri nete în cursul implementării, valoare finanțării nerambursabile se reduce cu veniturile nete care nu sunt luate în calcul în momentul încheieri prezentului contract și care sunt generate în mod direct numai în cursul implementării acestuia, cel târziu în momentul prezentării de către Beneficiar a cererii finale de plată.

(17) Beneficiarul are obligaţia de a transmite dosarul de achiziţie publică, în vederea efectuării verificării procedurii de achiziţie publică, către AM, în termen de 10 zile lucrătoare de la data încheierii contractului de achiziţie publică.

(18) În vederea încadrării corecte a cheltuielilor în categorii și subcategorii, Beneficiarul are dreptul de a face modificări în cadrul categoriilor și subcategoriilor de cheltuieli din secțiunea „Bugetul proiectului”- Cererea de finantare – MySMIS 2021 fără a fi necesară încheierea unui act adițional la contract. În această situație Beneficiarul are obligația de a notifica AM, în termen de 15 zile, asupra modificărilor intervenite.

(19) În cazul în care MySMIS 2021 nu este disponibil, Beneficiarul are obligaţia de a adăuga toate documentele elaborate în formă scriptică în termen de trei zile lucrătoare de la momentul în care acesta redevine disponibil.

(20) Beneficiarul va raporta anual nivelul indicatorilor de mediu prevăzuţi în Ghidul Solicitantului.

(21) Beneficiarul se obligă să respecte condiţionalităţile asumate prin POIM, inclusiv dacă este cazul condiţionalităţi aferente aplicării prevederilor OUG 66/2011.

(22) Contractul de Finanțare nu poate fi modificat în privința bugetului estimat al proiectului.

(23) Prin Cererea de Finanțare, Anexa 1 la contract, se va înțelege inclusiv Cererea de finanțare inițială și revizuită în scopul etapizarii, precum și toate documentele solicitate/transmise în perioada de evaluare.

(24) În termen de maximum 12 luni de la semnarea contractului de finanțare, Beneficiarul va prezenta extrase de carte funciară care atestă că imobilele ( terenuri/ clădiri) sunt:

a) libere de sarcini în sensul de a nu fi afectate de limitări legale, convenționale, judiciare ale dreptului real invocat, incompatibile cu realizarea activităților proiectului

b) nu fac obiectul unor litigii în curs de soluționare la instanțele judecătorești cu privire la situația juridică

c) nu fac obiectul revendicărilor potrivit unor litigii speciale în materie ori dreptului comun, printr-un extras de carte funciară sau alte documente admise de lege.

***Articolul 2 – Rezilierea Contractului de Finanţare, suspendarea plăţilor şi recuperarea sumelor plătite***

1. AM va putea considera CF reziliat de plin drept, fără punere în întârziere, fără intervenţia instanţei de judecată şi fără orice altă formalitate în situaţia încălcării de către Beneficiar a prevederilor prezentelor CS, Beneficiarul având obligaţia restituirii în întregime a sumelor deja primite în baza prezentului CF, precum şi a tuturor cheltuielilor accesorii (ex. comisioane bancare, dobânzi, penalităţi), în termenul solicitat de către AM. În caz contrar, sumele acordate până în acel moment se vor recupera în conformitate cu legislaţia naţională, inclusiv dobânzile, majorările de întârziere, costuri bancare, precum şi alte sume stabilite de lege în sarcina Beneficiarului.
2. Suspendarea totală/parţială a plăţilor intermediare până la data când problemele constatate sunt remediate poate fi efectuată de AM şi ca urmare a deciziilor CE, în următoarele cazuri:

a) Beneficiarul, fără o justificare aprobată în prealabil de către AM, nu respectă prevederile Cererii de Finanţare şi/sau instrucţiunile emise de AM în executarea contractului;

b) Beneficiarul nu prezintă raportările solicitate precum şi în situaţia în care aceste raportări nu conţin toate informaţiile solicitate, sau în cazul în care nu sunt implementate în termen măsurile cuprinse în actele de reglementare;

c) în raportul Autorităţii de Audit naţionale sau comunitare există elemente doveditoare care sugerează o neregulă în funcţionarea sistemelor de management şi control;

d) când reprezentantul organismului comunitar, abilitat să efectueze verificări suplimentare în urma informaţiilor primite cu privire la cheltuielile indicate într-o declaraţie de cheltuieli certificată, constată o neregulă gravă care nu a fost corectată. În cazul în care Beneficiarul nu va lua toate măsurile necesare, CE poate decide anularea totală/parţială a contribuţiei comunitare, caz în care AM va înceta prezentul Contract de plin drept, fără intervenţia instanţei de judecată şi fără nici o formalitate prealabilă.

1. AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, dacă se constată o neconcordanţă între starea de drept şi/sau de fapt dovedită şi cele declarate de către Beneficiar în Cererea de Finanţare, cu recuperarea în întregime a sumelor deja primite în baza prezentului CF, precum şi a tuturor cheltuielilor accesorii.
2. AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, dacă beneficiarul nu semnează în timp de trei ani nici un contract de lucrări, cu recuperarea în întregime a sumelor deja primite în baza prezentului CF, precum şi a tuturor cheltuielilor accesorii.
3. Beneficiarul este de drept în întârziere prin simplul fapt al încălcării prevederilor prezentului CF.

***Articolul 3 - Acordarea și recuperarea prefinanţării***

(1) Prin prezentul CF, pentru etapa a II-a a proiectului nu se acordă prefinanțare.

***Articolul 4 - Activități și cerințe minime obligatorii de vizibilitate, transparență și comunicare***

Măsurile de vizibilitate, transparență şi comunicareprivind operaţiunile finanţate din fonduri europene nerambursabile sunt definite în conformitate cu prevederile  [Regulamentului (UE) nr. 2021/1060 al Parlamentului European și al Consiliului](https://eur-lex.europa.eu/legal-content/RO/TXT/HTML/?uri=CELEX:32021R1060&from=RO#d1e5793-159-1) din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

Acceptarea finanţării conduce la acceptarea de către Beneficiar a introducerii pe lista Operațiunilor selectate, în conformitate cu prevederile art. 49 alin.(3) din Regulamentului (UE) nr. 2021/1060.

**1. Cerinţe minime obligatorii pentru toate proiectele**

1. Beneficiarii sunt responsabili pentru implementarea activităţilor de vizibilitate, transparență şi comunicare în legătură cu asistenţa financiară nerambursabilă obţinută prin Programul Dezvoltare Durabilă 2021-2027, în conformitate cu cele declarate în cererea de finanţare.
2. Beneficiarii vor utiliza indicaţiile tehnice din *Ghidul de Identitate Vizuală. Vizibilitate, transparență și comunicare în perioada de programare 2021-2027*. Prevederile ghidului se aplică beneficiarilor de finanțare europeană începând cu momentul semnării contractului de finanțare. Totuși, în cazul în care potențialul beneficiar realizează, anterior semnării contractului de finanțare, activități/materiale de informare și comunicare pentru promovarea proiectului (broșuri, mape, pliante, site-uri etc.), acestea trebuie să respecte regulile din acest ghid. Prevederile ghidului nu se aplică documentelor elaborate în cadrul procedurilor de achiziție publică sau cumpărare directă, după caz, derulate de către solicitantul/ beneficiarul de finanțare din fonduri europene în perioada 2021-2027, nici celor elaborate de către operatorii economici participanți în cadrul unei proceduri de achiziție și nici documentelor de plată (facturi, ordine de plată etc.).
3. În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM va aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentului (UE) nr. 2021/1060 art. 50, alin (3).
4. Beneficiarul este de acord ca odată cu acceptarea finanţării nerambursabile, datele menționate în Regulamentului (UE) nr. 2021/1060, art. 49, să fie publicate pe site-ul de internet sau pe portalul unic de internet în formate deschise și prelucrabile automat, potrivit articolului 5 alineatul (1) din Directiva (UE) 2019/1024 a Parlamentului European și a Consiliului.
5. La începutul şi la finalizarea unui program/ proiect finanţat din Instrumente structurale, beneficiarul va publica un **comunicat/anunț de presă** pe prima pagină a site-ului propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc).
6. În documentele și materialele de comunicare referitoare la implementarea operațiunii care sunt destinate publicului sau participanților la cursuri/ training-uri/ evenimente etc., se va include într-un mod vizibil **mențiunea care subliniază sprijinul din partea Uniunii**.
7. Se va realiza un **panou permanent/placă permanentă** pentru proiectele finanțate din FEDR și FC a căror valoare totală depășește 500.000 euro.
8. În cazul proiectelor FEDR/FC a căror valoare totală nu depășește 500.000 EUR se va expune, într-un loc ușor vizibil publicului, cel puțin un **afiș** cu dimensiunea minimă A3 sau un afișaj electronic echivalent conținând informații despre proiect; în cazul în care beneficiarul este o persoană fizică, acesta se asigură, în măsura posibilului, că sunt disponibile informații adecvate care evidențiază sprijinul din partea fondurilor, într-un loc vizibil publicului sau prin intermediul unui **afișaj electronic.**
9. În cazul proiectelor în cadrul cărora se achiziționează mașini unelte (echipament industrial)/utilaje (inclusiv agricole)/mijloace de transport de orice fel se vor aplica **autocolante/plăcuțe**.
10. **Site-ul oficial și paginile de comunicare socială ale beneficiarului** (dacă există astfel de site/pagini) vor afișa: scurtă descriere a proiectului, proporțională cu nivelul finanțării primite, inclusiv a scopurilor și rezultatelor acestuia, evidențiind sprijinul financiar din partea UE.

A nu se confunda secțiunea dedicată unui proiect într-o pagină web existentă a beneficiarului cu site-ul realizat în întregime în cadrul unui proiect finanțat din fonduri europene.

1. În cazul **operațiunilor de importanță strategică** și al **operațiunilor al căror cost total depășește 10.000.000 EUR**, beneficiarii vor organiza un eveniment sau a o activitate de comunicare, după caz, cu implicarea Comisiei și a autorității de management competente, în timp util.
2. Pentru a ilustra evoluția proiectului, se va realiza un **portofoliu de fotografii** pe parcursul desfășurării acestuia.

Pentru informații suplimentare privind obligațiile, se va consulta *Ghidul de Identitate Vizuală. Vizibilitate, transparență și comunicare în perioada de programare 2021-2027.*

**2.** **Cerințe suplimentare pentru:**

**- proiectele** **finanțate din FEDR/FC a căror valoare totală depășește 500.000 EUR care implică investiții fizice (ex. infrastructură de transport, lucrări de construcții, reabilitare, modernizare, extindere, etc.) sau achiziționarea de echipamente,**

**- proiectele finanțate din FEDR/FC a căror valoare totală nu depășește 500.000 euro sau prin care nu se achiziționează echipamente și nu se realizează investiții fizice,**

**- proiectele** **finanțate din FEDR/FC a căror valoare totală nu depășește 500.000 EUR, dar în cadrul cărora sunt achiziționate echipamente, precum și pentru mijloacele de transport de orice fel și utilajele agricole.**

Proiectele vor respecta regulile particularizate din *Ghidul de Identitate Vizuală. Vizibilitate, transparență și comunicare în perioada de programare 2021-2027.*

**3**. **Cerințe pentru proiectele etapizate**

Pentru proiecte etapizate din POIM 2014-2020 în PDD 2021-2027, respectiv etapa a II-a care se va implementa prin PDD, se vor respecta regulile din Ghidul de Identitate Vizuală. Vizibilitate, transparență și comunicare în perioada de programare 2021-2027.

***Articolul 5 – Condiţii de rambursare şi plată a cheltuielilor***

A***) Mecanismul decontării cererilor de plată***

(1) Pentru a beneficia de mecanismul decontării cererilor de plată, beneficiarul are obligaţia de a-şi plăti integral contribuţia proprie aferentă facturilor incluse în cererea de plată anterior depunerii acestora.

(2) Până la finalizarea lunii calendaristice în care s-a realizat primirea facturilor pentru livrarea bunurilor/ prestarea serviciilor/ execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, sau maximum în 5 zile lucrătoare de la începutul lunii următoare, beneficiarul depune la AM POIM cererea de plată şi documentele justificative aferente acesteia.

(3) Cererea de plată a Beneficiarului trebuie să fie însoţită de copii după următoarele documente justificative, după caz, dacă acestea nu au fost transmise în prealabil:

- Pentru contractele de lucrări:

* Contractele încheiate de beneficiar;
* Facturile;
* Situaţiile de plată pentru lucrările executate aferente fiecărei facturi;
* Autorizaţia de construire;
* Acordul/ avizul ISC;
* Autorizaţia dirigintelui de şantier;
* Garanţia de bună execuţie pentru lucrări;
* Procesul verbal de predare primire a amplasamentului şi a bornelor de repere;
* Programul de urmărire şi control al calităţii lucrărilor;
* Procesele verbale pe faze determinate;
* Procesele verbale de recepţie la terminarea lucrărilor, insotite de certificatul de audit energetic aferent, dupa caz;

- Pentru contractele de furnizare echipamente:

* Contractele încheiate de beneficiar;
* Facturile;
* Declaraţiile vamale (pentru bunuri de import), din alte ţări decât cele membre UE;
* Procesele verbale de recepţie a bunurilor achiziţionate;
* Procesele verbale de punere în funcţiunea a bunurilor achiziţionate (se ataşează la cererea de plată finală);

- Pentru contractele de servicii:

* Contractele încheiate de beneficiar şi devizele financiare pentru servicii (dacă este cazul);
* Facturile;
* Garanţia de bună execuţie pentru servicii;
* Procesele verbale de predare a serviciilor;
* Rapoartele de activitate/ audit.

(4) Beneficiarul are obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată.

(5) În termen de maximum 20 de zile lucrătoare de la data depunerii de către beneficiar a cererii de plată, AM efectuează verificarea cererii de plată și virează beneficiarului valoarea cheltuielilor rambursabile, într-un cont distinct de disponibil deschis pe numele beneficiarului la o unitate teritorială a Trezoreriei Statului.

(6) Pentru depunerea de către beneficiar a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

(7) Sumele primite de beneficiar în baza cererilor de plată nu pot fi utilizate pentru o altă destinaţie decât cea pentru care au fost acordate.

(8) În termen de maximum 30 zile lucrătoare de la data încasării sumelor virate de către AM POIM, beneficiarul are obligaţia de a depune la AM POIM cererea de rambursare aferentă cererii de plată, în care sunt incluse numai sumele din facturile decontate prin cererea de plată.

(9) Cererile de rambursare conţin doar facturi plătite de Beneficiar. Înainte de solicitarea

rambursării, cheltuielile respective trebuie să fie deja efectuate şi plătite. Data plăţii se consideră data debitării contului bancar al Beneficiarului.

(10) Cererea de rambursare a Beneficiarului trebuie să fie însoţită de ordinele de plată pentru plata integrală a facturilor din Notificare şi extrasele de cont aferente.

(11) În procesul de verificare a cererii rambursare beneficiarul este obligat ca în termen de 5 zile de la notificare să răspundă oricărei clarificări solicitate de AM POIM. Până la primirea răspunsului din partea beneficiarului termenul de verificare a cererii de rambursare se suspendă. Nedepunerea de către beneficiar a documentelor sau clarificărilor solicitate, în termenul prevăzut la acest alineat, atrage respingerea parţială sau totală, după caz, a cererii de rambursare.

(12) După verificarea cererii de rambursare aferentă cererii de plată conform procedurilor de lucru, din valoarea acesteia AM POIM deduce sumele virate pe baza cererii de plată.

(13) Beneficiarii au obligaţia restituirii integrale sau parţiale a sumelor virate în cazul

proiectelor pentru care aceştia nu justifică prin cereri de rambursare utilizarea acestora.

(14) Nerespectarea prevederilor alin. (8) de către beneficiar, constituie încălcarea contractului de finanţare, AM POIM putând decide rezilierea acestuia.

B***) Mecanismul cererilor de rambursare***

(1) Beneficiarul are obligaţia de a depune la AM POIM cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată, în termen de maxim 3 luni de la efectuarea acestora, ataşând documentele justificative.

(2) În termen de maximum 20 de zile lucrătoare de la data depunerii de către beneficiar a cererii de rambursare, AM POIM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, AM POIM notifică beneficiarului plata aferentă cheltuielilor autorizate din cererea de rambursare.

(3) Pentru depunerea de către beneficiar a unor documente adiţionale sau clarificări solicitate de AM, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

(4) În cazul aplicării unor reduceri procentuale de către AM POIM în conformitate cu art. 6 alin. (5) din OG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, notificarea beneficiarului privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

(6) În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile.

(7) Nedepunerea de către beneficiar a documentelor sau clarificărilor solicitate în termenul prevăzut în contractul de finanţare atrage respingerea, parţială sau totală, după caz, a cererii de rambursare.

(8) În vederea rambursării/plăţii sumelor reprezentând TVA nedeductibilă, potrivit legislaţiei în vigoare aferentă cheltuielilor eligibile, beneficiarul are obligaţia depunerii, ca anexă a fiecărei cereri de rambursare/plată, a unei declaraţii pe propria răspundere privind nedeductibilitatea TVA aferentă cheltuielilor cuprinse în cererea de rambursare/plată, certificată de organul fiscal competent din subordinea Agenţiei Naţionale de Administrare Fiscală numai în cazul beneficiarilor înregistraţi în scopuri de TVA.

(9) Beneficiarul va efectua plata cheltuielilor eligibile numai prin transfer bancar. Nu vor fi considerate eligibile cheltuielile ce se vor plăti în numerar sau prin altă modalitate de plată decât prin transfer bancar. Pentru plăţile în alte valute aferente cheltuielilor eligibile efectuate de Beneficiar, AM POIM va rambursa contravaloarea în lei a acestora la cursul de schimb aplicat de beneficiar în ziua plăţii dar fără a depăşi contravaloarea în lei a sumelor facturate la cursul BNR din ziua emiterii facturii.

(10) AM POIM va verifica realitatea, legalitatea şi conformitatea cheltuielilor efectuate de Beneficiar, după primirea cererii de rambursare. Verificarea se face pe baza documentaţiei solicitate ce însoţeşte cererea de rambursare.

(11) AM POIM va efectua plata cererii de rambursare în contul Beneficiarului indicat în cererea de rambursare, conform prevederilor legale.

***Articolul 6 - Monitorizare şi raportare***

1. În perioada de implementare a proiectului, Beneficiarul va transmite câte un raport de progres trimestrial. În perioada de durabilitate a proiectului, raportul de durabilitate se va depune anual, începând cu anul calendaristic următor anului finalizării perioadei de implementare.
2. În completarea Art. 13, alin. (13) din Secțiunea III Condiții generale ale Contractului de finanțare, cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în Planul de monitorizare, actualizat prin actele adiţionale aprobate, în completarea acţiunilor şi măsurilor consolidate de monitorizare, AM are dreptul să aplice, în funcţie de analiza obiectivă şi riscurile identificate, următoarele măsuri:
3. întreruperea termenului de plată pentru cererile de plată/ /cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;
4. respingerea, în tot sau în parte, a cererii de plată/ /cererii de rambursare, în condiţiile art. 25 alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
5. aplicarea unor penalităţi de întârziere, stabilite ca procent din valoarea cererii de plată/ /cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a deciziei de finanţare, în situaţia neîndeplinirii a 3 indicatori de etapă consecutivi din motive imputabile beneficiarului;
6. suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;
7. rezilierea deciziei de finanţare de către AM, cu recuperarea sumelor plătite beneficiarului, dacă este cazul;
8. alte măsuri specifice, în conformitate cu prevederile naţionale şi regulamentele europene aplicabile, după caz.
9. AM va efectua vizite pe teren pentru a verifica dacă lucrările au fost executate, produsele au fost furnizate şi serviciile au fost prestate în condițiile prevăzute în Contractul de finanțare şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele europene şi cu legislaţia naţională:
10. în perioada de implementare a proiectului, AM va efectua o vizită la faţa locului la momentul rambursării a 50% din valoarea eligibilă a Contractului de finanţare şi o vizită la cererea de rambursare finală, cu excepția proiectelor pentru care obiectivul este dotarea cu echipamente, caz în care se va efectua doar o vizită la cererea de rambursare finală.
11. pentru proiectele în cadrul cărora, conform graficului, sunt prevăzute maxim două cereri de rambursare, verificarea la fața locului va fi efectuată la cererea de rambursare finală.
12. în perioada de implementare a proiectului, AM va efectua vizite la faţa locului la momentul îndeplinirii indicatorilor financiari de etapă.
13. AM poate să efectueze şi alte vizite la faţa locului aferente cererilor de rambursare sau cererilor de plată, în perioada de implementare a proiectului, dacă este cazul. Verificările pe teren au ca scop:
14. să se asigure că proiectul se realizează conform condiţiilor Contractului de finanțare şi activităţilor descrise în cererea de finanţare;
15. să se constate dacă executarea lucrărilor, livrarea produselor sau prestarea serviciilor în conformitate cu termenii şi condiţiile contractului economic;
16. să se constate evoluţia fizică şi respectarea normelor UE privind publicitatea, stadiul fizic de realizare a proiectului, în conformitate cu Planul de monitorizare, inclusiv pentru livrabilele aferente costurilor indirecte, dacă este cazul.
17. AM își rezervă dreptul de a efectua vizite la fața locului, ori de câte ori situația o impune sau vizite ad-hoc.
18. În cazul neîndeplinirii la termen a indicatorilor financiari de etapă asumați prin Planul de monitorizare, autoritatea de management își rezervă dreptul de a aplica penalități conform art. 14, alin. (20) litera (f) din OUG nr. 23/2023 în procent de 3%. Penalitățile de întârziere de 3% vor fi aplicate la diferența dintre procentul aferent indicatorului de etapă neîndeplinit din valoarea eligibilă a activității de bază și suma totală solicitată la rambursare până la termenul de realizare a indicatorului de etapă.

1. TVA care nu se incadreaza în prev. Art. 9, alin (1) sau (2) din HG 873/2022 [↑](#footnote-ref-1)
2. Aceste prevederi sunt detaliate în clauzele specifice. [↑](#footnote-ref-2)
3. Aceste prevederi sunt detaliate în clauzele specifice. [↑](#footnote-ref-3)